WSJ: Saksa harkitsee Turkin taloudellista tukemista – EU:n ja Turkin pakolais­sopimuksen pelätään purkautuvan, jos Turkin talous romahtaa

Euroopassa on pohdittu Turkin auttamiseksi eurokriisin aikana käytettyjä pelastuspaketteja, projektikohtaisia lainoja, joita voisivat myöntää esimerkiksi kehityspankit, ja kahdenvälistä apua.

Saksan hallitus pohtii hätärahoituksen tarjoamista Turkille, yhdysvaltalaislehti The Wall Street Journal uutisoi tiistaina.

Saksassa ja muualla euroalueella pelätään Turkin pahenevan talouskriisin seurauksia. Jos Turkin talous romahtaisi, se voisi vaarantaa Euroopan talouskasvun, aiheuttaa lisää epävakautta Lähi-idässä ja kasvattaa pakolaisten määrää Euroopassa, mikäli Turkin ja EU:n pakolaissopimus purkaantuisi.